Nuus en groete van CMR Lyttelton- deur Anel Roux - PvR Geloofsfamilie
Gepubliseer deur Ryno Meyer op 20 Augustus 2013 om 10:19
CMR Lyttelton se kantoor is by die NG Lyttelton-Oos gemeente in Van Riebeeckstraat, Lyttelton.
Die CMR het ook subkantore in Ivory Park en Ebony Park.
NG Gemeentes binne die Ring van Lyttelton ondersteun die kantoor finansieel via die Ring. Dit help die CMR om die diens deurlopend te kan bied aan die gemeenskap. Elke gemeente kry jaarliks 'n spesifieke maand die geleentheid om nie bederfbare voedsel vir die CMR in te samel vir die hulpbehoewende gesinne.
Ds Gideon du Toit van NG Gemeente Lyttelton-Noord is tans die voorsitter van die CMR Lyttelton. Daar is ook verskeie lidmate uit verskillende gemeentes wat dien op die bestuur van CMR Lyttelton.
Lidmate kan betrokke raak by die insameling van kos, hulp met die vakansieprojek by die skool, of die aanbied van professionele dienste aan persone wat dit nie kan bekostig nie. Pleegouers en plek van veiligheidsouers word ook voortdurend benodig. Fondsinsameling en bemarking bly 'n groot uitdaging en hulp daarmee word verwelkom.
Die gemeente en gemeentelede se goeie gesindheid teenoor die CMR word opreg waardeer en enige betrokkenheid word verwelkom.